ประกาศกระทรวงการคลัง เรื่อง ผลการออกพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อ ในปีงบประมาณ พ.ศ. 2555 ครั้งที่ 1
ประกาศกระทรวงการคลัง
ประกาศกระทรวงการคลัง
เรื่อง
ผลการออกพันธบัตรรัฐบาล
ประเภทอัตราดอกเบี้ยแปรผันตามการเปลี่ยนแปลงของเงินเฟ้อ
ในปีงบประมาณ
พ.ศ. ๒๕๕๕ ครั้งที่ ๑[๑]
 

เพื่ออนุวัติตามความในมาตรา ๑๖
แห่งพระราชบัญญัติการบริหารหนี้สาธารณะ พ.ศ. ๒๕๔๘ และมาตรา ๑๒
แห่งพระราชกำหนดให้อำนาจกระทรวงการคลังกู้เงินเพื่อฟื้นฟูและเสริมสร้างความมั่นคงทางเศรษฐกิจ
พ.ศ. ๒๕๕๒ กระทรวงการคลังขอประกาศให้ทราบโดยทั่วกันว่า

กระทรวงการคลังได้ดำเนินการกู้เงินโดยวิธีการออกพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อ
ในปีงบประมาณ พ.ศ. ๒๕๕๕ ครั้งที่ ๑
เพื่อนำมาใช้ในการดำเนินการปรับโครงสร้างหนี้เงินกู้ตามพระราชกำหนดให้อำนาจกระทรวงการคลังกู้เงินเพื่อฟื้นฟูและเสริมสร้างความมั่นคงทางเศรษฐกิจ
พ.ศ. ๒๕๕๒ โดยมีเงื่อนไขและสาระสำคัญดังนี้

๑. กระทรวงการคลังได้ดำเนินการออกจำหน่ายพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อ
ในปีงบประมาณ พ.ศ. ๒๕๕๕ ครั้งที่ ๑ (ILB217A) วงเงิน ๑๕,๐๐๐ ล้านบาท โดยมีรายละเอียดดังนี้
๑.๑ พันธบัตรรัฐบาลนี้เป็นการเพิ่มปริมาณ (Re-open) พันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อ ในปีงบประมาณ
พ.ศ. ๒๕๕๔ (ILB217A) ทำให้วงเงินรวมของพันธบัตรรัฐบาลรุ่นนี้เป็น
๕๕,๐๐๐ ล้านบาท
๑.๒ พันธบัตรรัฐบาลนี้มีอายุคงเหลือ ๙.๔๑ ปี
โดยจะไถ่ถอนครั้งเดียวทั้งจำนวนในวันที่ ๑๔ กรกฎาคม ๒๕๖๔
และไม่มีการไถ่ถอนก่อนครบกำหนด หากวันไถ่ถอนตรงกับวันหยุดราชการหรือวันหยุดธนาคารแห่งประเทศไทย
ก็ให้เลื่อนวันไถ่ถอนเป็นวันทำการถัดไป โดยการชำระคืนต้นเงินกู้ตามพันธบัตรรัฐบาลนี้
จะกระทำได้ต่อเมื่อได้รับคืนพันธบัตรรัฐบาล
๑.๓ พันธบัตรรัฐบาลนี้มีอัตราดอกเบี้ยร้อยละ ๑.๒๐ ต่อปี
และมีส่วนชดเชยเงินเฟ้อบนดอกเบี้ย และส่วนชดเชยเงินเฟ้อบนต้นเงิน โดยมีวิธีการคำนวณดอกเบี้ยและส่วนชดเชยดังนี้
(๑) ดอกเบี้ยและส่วนชดเชยเงินเฟ้อบนดอกเบี้ย = ต้นเงิน x อัตราดอกเบี้ย x Index Ratio x จำนวนวันตามจริง/๓๖๕
(๒) ส่วนชดเชยเงินเฟ้อบนต้นเงิน (จ่าย ณ วันครบกำหนด) = ต้นเงิน x Index Ratio
หมายเหตุ กระทรวงการคลังจะประกาศ Index Ratio ประมาณ ๑ เดือน ก่อนวันจ่ายดอกเบี้ยแต่ละงวด หรือก่อนวันครบกำหนดไถ่ถอน
การชำระดอกเบี้ยชำระปีละ ๒ ครั้ง ในวันที่ ๑๔ มกราคม และ ๑๔ กรกฎาคม
ของทุกปี สำหรับดอกเบี้ยงวดสุดท้ายจะชำระพร้อมกับต้นเงินของพันธบัตรรัฐบาล ณ
วันไถ่ถอนพันธบัตรรัฐบาล หากวันครบกำหนดชำระดอกเบี้ยตรงกับวันหยุดราชการหรือวันหยุดธนาคารแห่งประเทศไทย
ก็ให้เลื่อนไปชำระในวันทำการถัดไป

๒. วิธีการจัดจำหน่ายพันธบัตรรัฐบาล
มีดังนี้
๒.๑ วิธีการเสนอประมูลอัตราผลตอบแทน
ซึ่งผู้ที่ได้รับการจัดสรรพันธบัตรรัฐบาล ได้แก่ ธนาคารพาณิชย์ บริษัทหลักทรัพย์
และสำนักงานประกันสังคม
๒.๒ วิธีการเสนอซื้อ ไม่มีผู้ได้รับการจัดสรรพันธบัตรรัฐบาล

๓. การจำหน่ายพันธบัตรรัฐบาลตามนัยข้อ
๒ ดำเนินการเมื่อวันที่ ๑๕ กุมภาพันธ์ ๒๕๕๕ โดยมีรายละเอียดผลการจำหน่ายพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อ
ในปีงบประมาณ พ.ศ. ๒๕๕๕ ครั้งที่ ๑ ดังนี้
วันที่จำหน่าย
วงเงิน
จำหน่าย
(ล้านบาท)
อัตราผลตอบแทนเฉลี่ย
(ร้อยละต่อปี)
จำนวนเงินที่จำหน่ายได้
(บาท)
ส่วนเพิ่ม/ส่วนลด
(บาท)
ดอกเบี้ยค้างจ่าย
ตั้งแต่วันที่จ่ายดอกเบี้ยงวดล่าสุดจนถึงวันที่จำหน่าย
(บาท)
๑๕
  ก.พ. ๕๕
๑๕,๐๐๐.๐๐
๐.๙๐๘๓
๑๕,๕๒๖,๓๔๙,๐๐๘.๗๐
๕๐๙,๔๕๕,๙๓๗.๓๙
๑๖,๘๙๓,๐๗๑.๓๑
หมายเหตุ :-
วันที่ลงในพันธบัตรรัฐบาล คือ วันทำการที่สองถัดจากวันที่จำหน่ายพันธบัตรรัฐบาล
ซึ่งเป็นวันที่ได้รับเงินจากการจำหน่ายพันธบัตรรัฐบาล

๔. กระทรวงการคลังได้แต่งตั้งให้ธนาคารแห่งประเทศไทยเป็นผู้จัดจำหน่าย
นายทะเบียน และตัวแทนรับจ่ายเงินที่ได้จากการออกพันธบัตร
โดยกำหนดค่าธรรมเนียมในการจัดการในอัตราไม่เกินร้อยละ ๐.๑
ของราคาพันธบัตรรัฐบาลที่จำหน่ายได้
ดอกเบี้ยที่ชำระและต้นเงินกู้ตามพันธบัตรที่ชำระคืน


ประกาศ
ณ วันที่ ๒๙ มีนาคม พ.ศ. ๒๕๕๕
สุภา ปิยะจิตติ
รองปลัดกระทรวงการคลัง
หัวหน้ากลุ่มภารกิจด้านรายจ่ายและหนี้สิน
ปฏิบัติราชการแทน
ปลัดกระทรวงการคลัง


ปริยานุช/ผู้จัดทำ
๑๑ เมษายน ๒๕๕๕

ปณตภร/ผู้ตรวจ
๑๙ เมษายน ๒๕๕๕

















































[๑] ราชกิจจานุเบกษา
เล่ม ๑๒๙/ตอนพิเศษ ๖๔ ง/หน้า ๗/๕ เมษายน ๒๕๕๕